[bookmark: _GoBack]Az egyházmegye útjának meghatározása

Megfontolásra javasolt pontok
A Szinódus minden egyházmegye számára meghívás, hogy Isten Lelkének kegyelme által inspirálva a mélyreható megújulás útján elinduljon. Amint az előkészítő dokumentumban szerepel, a Szinódus egy fő kérdést vizsgál: Hogyan valósul meg ma az Egyházban „együtt járásunk” a szinodalitásban? Milyen lépésekre hív minket a Lélek, hogy növekedjünk az „együtt járásban”?
Erre a kérdésre az egész Isten népe sensus fidei-jét keressük. Mivel minden egyházmegye egyedi kontextussal rendelkezik, az útja ennek a sensus fidei keresésére, előmozdítására és gyümölcseinek learatására egyedi lesz. Összességében a szinódusi iránymutatások emlékeztetnek bennünket arra, hogy:
· A cél az, hogy minél többen vegyenek részt, hogy meghallgathassák Isten egész népének élő hangját.
· Ez csak akkor lehetséges, ha annak érdekében különös erőfeszítéseket teszünk, hogy aktívan elérjük az embereket ott, ahol vannak, különösen azokat, akik gyakran kirekesztettek vagy nem vesznek részt az Egyház életében.
· Egyértelműen a szegények, a marginalizáltak, a kiszolgáltatottak és a kirekesztettek részvételére kell összpontosítani, hogy meghallgassuk hangjukat és megismerjük tapasztalataikat.
· A szinódusi folyamatnak egyszerűnek, hozzáférhetőnek és mindenki számára befogadónak kell lennie.
Egy ilyen folyamat tervezése már a szinódusi átalakulás kezdete! Az alábbiakban néhány javasolt pontot közlünk, amelyeket felhasználhat az egyházmegye útjának meghatározásához. Az egyházmegyei kapcsolattartó(k) és a szinódusi csapat a püspökkel együtt közösen megvitathatják ezeket:
1. Az előkészítő dokumentum és a Vademecum imádságos és elmélkedő olvasása után melyek azok a pontok, amelyek a mélyebben érintenek vagy megmozdítanak minket? Miért?
2. Melyek egyházmegyénkben azok a csoportok, akik elérésére különös erőfeszítéseket kell tennünk?
3. Milyen módszerekkel érhetjük el hatékonyan őket? Kivel tudunk együttműködni?
4. Milyen szintű a szinodális tapasztalat, illetve az emberek felkészültsége és képességei? Milyen fontos folyamatok zajlottak a közelmúltban, ha voltak ilyenek?
5. Egyházmegyénkben milyen meglévő struktúrák állnak rendelkezésre a részvétel megkönnyítésére? Milyen fejlesztésekre lehet szükség ezekben a struktúrákban, hogy hatékonyabbá tegyük ezeket a szinodalitás szempontjából?
6. Milyen új vagy kreatív struktúrákat és folyamatokat próbálhatnánk ki?
7. Melyek azok a jelentős tényezők a helyi körülményeinkben, amelyek hatással lesznek a szinódusi folyamatunkra? (pl. súlyos járványhelyzet, politikai konfliktus, természeti katasztrófa, a közelmúltban lezajlott helyi szinódusi folyamatok).
8. A szinódusi kérdés mely szempontjaira kell összpontosítanunk, ha van ilyen? Miért? Melyek lehetnek a szinódusi átalakulás olyan szempontjai, amelyre a Szentlélek az egyházmegyét meghívja?
Néhány egyházmegye már részt vesz a szinódusi folyamatokban helyi, nemzeti vagy kontinentális szinten. Az elmúlt hónapokban ezek közé tartozik a Latin-Amerikában és a Karib-térségben a Latin Püspöki Konferencia Közgyűlése, Németországban és Írországban pedig a szinódusi utak. Az Ázsiai Püspöki Konferenciák Szövetsége szintén az alapítás 50. évfordulóját ünnepli.
A 2021-2023-as szinódusnak nem az a célja, hogy helyettesítse, hanem hogy kiegészítse a már folyó ünnepségeket és szinódusi folyamatokat, hiszen Istennek ugyanaz a Lelke vezeti és formálja az Egyházat, mind helyi, mind regionális, mind globális szinten. A 2021-2023-as szinódusi folyamat egyházmegyei szakasza tehát lehetőséget kínál arra, hogy elmélyültebben figyeljünk a Lélek hangjára, megerősítsük a részvételt és a megismerést, javítsuk a párbeszéd minőségét, további kérdéseket különböztessük meg és elmélyítsük az emberekben a helyi, a regionális és a globális Egyház közötti kapcsolat érzését. Az alábbiakban néhány kérdést hozunk, amelyek segíthetik a folyamat átgondolását azon egyházmegyék számára, amelyek lelkipásztori tervezésen, egyházmegyei szinóduson vagy más hasonló konzultációs folyamaton mennek keresztül:
· Milyen szintű volt a részvétel?
· Milyen kegyelmeket és gyümölcsöket tapasztaltak?
· Miben lehet javítani? Mik voltak a hiányosságok?
· Milyen döntések, javaslatok, ajánlások vagy kulcsfontosságú pontok merültek fel a legutóbbi folyamat során, amelyek további mérlegelés, párbeszéd, kidolgozás és az emberek közötti fogadtatás szempontjából hasznosak lennének?
· Milyen új kérdéseken vagy további témákon kell elgondolkodni, különösen a közösség, a részvétel és a misszió témájával kapcsolatban?
· A párbeszéd és a közösségi megkülönböztetés milyen új módjait tanulhatják meg az emberek, és milyen új módszereket alkalmazhatnak a további gyakorlatban?
· Milyen további csoportokat lehet elérni, különösen a perifériákon?
· Milyen más módon lehet a 2021-2023-as szinódus egyházmegyei szakasza jó alkalom arra, hogy előrehaladjunk azokban a hívásokban, amelyeket Isten Lelkétől a közelmúltbeli folyamatunk során hallhattunk?
